C/2020 F8 (SWAN), of Komeet SWAN, is ’n komeet wat op 25 Maart 2020 ontdek is op foto's deur die SWAN-kamera aan boord van die SOHO-ruimtetuig. Die komeet is 1,2 AE van die Aarde af in die sterrebeeld Beeldhouer. Dit het ’n skynbare magnitude van 8. Dit kan nou in uitbarstingsmodus en ryk aan waterstof wees. Dit kan die beste uit die Suidelike Halfrond gesien word. Dit sal waarskynlik in Mei 2020 ’n magnitude van 4 in die oggendlug bereik, maar dit sal naby die gloed van die Son met sonsopkoms wees. In die Noordelike Halfrond sal dit einde Mei die beste sigbaar wees wanneer dit naby die ster Capella sal wees. Op 12 Mei 2020 sal die komeet sowat 0,56 AE van die Aarde af verbybeweeg. Omstreeks 27 Mei 2020 sal dit sy perihelium (naaste afstand aan die Son) bereik. "MPEC 2020-G94 : COMET C/2020 F8 (SWAN)". minorplanetcenter.net (in Engels). Geargiveer vanaf die oorspronklike op 2 Mei 2020. Besoek op 16 April 2020. "Comet Y4 ATLAS Breaks Up...Enter Comet F8 SWAN". Universe Today (in Engels).